Muistiin merkittyä Suur-Joensuun Eläkkeensaajien (EKL) yhteistapaamisesta
maanantaina 18.1.2010 klo 13.00 – 15.15 Joensuun Kerhotalossa, Sairaalakatu 27. 
Osallistujia oli n.  40 henkilöä.

Alustajina: 	Matti Tohkanen, talousjohtaja, Joensuun kaupunki
Vilma Reijonen, projektivastaava, SPR Joensuu
Matti Pesonen, kunnallisjärjestön puheenjohtaja, SDP Joensuu

Matti Tohkasen pääalustus aikaansai vilkkaan mielipiteiden vaihdon.

-	Kuntaliitos toi 15 000 uutta joensuulaista.
-	Maantiede asettaa haasteita palveluiden tasapuoliselle saatavuudelle.
-	Millaiseen palveluverkkoon voimavarat riittävät.

Aikaisemmin kunnat saivat valtion osuudet sosiaalitoimintojen kuluista. Nyt valtion määräykset ohjaavat sisältöjä ja toimeenpanoa. Terveysasemia/lääkäripalveluja on yhteensä kahdeksassa pisteessä: kantakaupungin alueella kolme (Niinivaara, Siilainen ja Rantakylä), sekä Enossa, Uimaharjussa, Hammaslahdessa, Kiihtelysvaarassa ja Tuupovaarassa.

Keskustelun kohteena ovat Niinivaaran hammashoidon jatkuminen ja Enon toinen terveysasema.

 Myös lääkäripalvelujen osalta keskustellaan virka- tai ostolääkäreiden paremmuudesta. Kaupungin palkkalistoilla on muutama ostolääkäri. Alustajan mukaan saamme verrokkitietoa oma- ja ostopalvelujen tasosta ja kustannuksista. Joensuu ei rakenna yksityisen terveydenhuollon varaan, vaan pääosin kaupungin omina toimenpiteinä.

Yli 65-vuotiaiden kuntalaisten kokonaismäärä kasvaa 2-3 vuoden kuluessa n.10 000 henkilöllä. Tästä seuraa hoitovelvoitteiden kasvupainetta sekä palveluasumisen lisäämistarvetta.  Kotilahden sairaala tulisi muuttaa palveluasunnoiksi.

Omaishoitajien tukitarve tulee myös kasvamaan. Kuultiin, että Enossa oli omaishoitajatuki nykyistä paremmalla tasolla.

Kaupungin tavoite on tuottaa mahdollisimman paljon palveluasuntoja omana tuotantona. Nykyinen omatuotannon aste on n. 30 %-

Matti Pesonen Suur-Joensuun SDP:n Kunnallisjärjestön puheenjohtaja, yhteys 050 3877 709

Kunnallisjärjestön keskeinen tehtävä on toimia alueen työväenyhdistysten ja eri luottamustehtäviin valittujen yhteistoimintaelimenä.

Tavoite on saada kaikkien keskeisten peruspalvelujen suunnittelu ja tuottaminen mahdollisimman julkiseksi.

Kunnallisjärjestö seuraa ja käsittelee kaupungin hallinnon päätöksentekoa ja vaikuttaa niihin oman valtuustoryhmän kautta.

Vilma Reijonen,  EHYT –projekti,  yhteys 040 7268 934

Valtion sisäisen turvallisuuden ohje mahdollistaa myös yhteisöllisten toimenpiteiden soveltamista haja-asutusalueilla turvallisuuden edistämiseksi.

Pohjois-Karjalassa Punainen Risti on joidenkin kuntien kanssa järjestänyt mm kimppakyytejä kauppakäynteihin sekä avustanut alueiden/kiinteistöjen turvasuunnitelmien laadinnassa.

Mikäli aihe ja siihen liittyvät paikalliset tavoitteet kiinnostavat ottakaa Vilmaan yhteys.

Yhteenvetoa keskustelusta

Alustuksista herennyt vilkas keskustelu vei ajan täsmällisempien jatkotoimien pohtimiselta.

Keskustelusta poimittuja näkökohtia:
-	toimitilojen saatavuus ja kohtuulliset kustannukset
-	alueella toimivien EKL-järjestöjen yhteydenpito kaupungin hallintoon.
-	kaupungin toimintatuet eläkeläisjärjestöille
-	onko tarvetta vastaaviin yhteistapaamisiin? 

Hyvää talven jatkoa toivottaa
kokoussihteeri